১০ উপায়ে দূর করুন মুখের দুর্গন্ধ ১০ উপায়ে দূর করুন মুখের দুর্গন্ধ – SomoyerDhara.com
বুধবার, ২২ মে ২০১৯, ০৫:৩৫ পূর্বাহ্ন
১০ উপায়ে দূর করুন মুখের দুর্গন্ধ
মুখে দুর্গন্ধ একটি অস্বস্তিকর সমস্যার নাম। এটি ব্যক্তিত্বহানিও ঘটায়। দাঁতের ক্ষয়, মাড়ির রোগ, মুখের পরিষ্কার-পরিচ্ছন্নতার অভাব ইত্যাদি মুখে দুর্গন্ধ হওয়ার প্রচলিত কারণ। তবে একটু সচেতন হলে কিন্তু মুখের দুর্গন্ধ দূর করা যায়।
মুখের দুর্গন্ধ দূর করতে ১০টি উপায় জানিয়েছে স্বাস্থ্য বিষয়ক ওয়েবসাইট এভরিডে হেলথ।
১. মুখে দুর্গন্ধ রোধে পর্যাপ্ত পরিমাণ পানি পান করুন এবং ঠাণ্ডা পানি দিয়ে কুলকুচি করুন।
২. প্রতিবার খাবের পর দাঁত ব্রাশ করুন এবং ফ্লস করুন। আর এটি করতে না পারলে দিনে অন্তত দুইবার দাঁত ব্রাশ করুন।
৩. প্রতি দুই থেকে তিন মাস পর পর টুথব্রাশ বদলান।
৪. বছরের অন্তত দুইবার দন্ত্য বিশেষজ্ঞের পরামর্শ নিন।
৫. দাঁতের পাশাপাশি জিহ্বাও পরিষ্কার রাখুন।
৬. মুখের দুর্গন্ধ দূর করতে লবঙ্গ চিবান। লবঙ্গের মধ্যে থাকা অ্যান্টিসেপটিক উপাদান ব্যাকটেরিয়ার সঙ্গে লড়াই করতে সাহায্য করে।
৭. লেবু বা কমলা খেতে পারেন মুখের সুন্দর গন্ধের জন্য। এসব খাবারের মধ্যে থাকা সাইট্রিক অ্যাসিড স্যালিভারি গ্রন্থিকে উদ্দীপ্ত করে এবং মুখের দুর্গন্ধ দূর করতে সাহায্য করে।
৯. মুখের দুর্গন্ধ দূর করতে পুদিনা পাতা, তুলসি পাতা চিবাতে পারেন। এসব সবুজ উদ্ভিদে থাকা ক্লোরোফাইল দুর্গন্ধ কমায়।
১০. ঘরে তৈরি মাউথ ওয়াশ ব্যবহার করতে পারেন। এ ক্ষেত্রে এক কাপ পানির মধ্যে এক চা চামচ বেকিং সোডা ও সামান্য অ্যান্টিমাইক্রোবিয়াল পিপারমিন্ট অ্যাসেনশিয়াল ওয়েল মেশান। এটি দিয়ে কুলি করুন। তবে একে গিলে ফেলবেন না। এই পদ্ধতিটিও মুখে দুর্গন্ধ কমাতে সাহায্য করবে।